Даниел Таго
Даниел Таго (; 3-март 1986, Аккра, Гана) —Ганалык жана Кыргызстандык футболчу, Тажикстандын "Душанбе-83" футболдук клубунун оюнчусу. "Дордой" клубунун коргоочусу (2007—2018). Кыргызстан улуттук футбол курамасынын оюнчусу (2014—2019).

Өмүр баяны 
Ганалык  "Га Тайбе" уруусунун ханзаадасы  12 жашынан бери Eleven Stoppers жана Dansoman Unite командаларында ойногон. Биринчи профессионалдык клуб - «Берекум Арсенал»  (2003-2005). Тагонун айтымында, анын агенти Орусиядан чакыруу алып, ал КАМАЗ клубуна өткөн.  Москвадагы КАМАЗ ышкыбоздор клубун машыктырган Сергей Дворянковдун айтымында, Таго жана анын досу Дэвид Тетте РУДН университетинин жатаканасында жашап, анын командасын көрүү үчүн келишкен.  Ошол эле учурда, бир катар маалымат булактарында алардын Набережные Челны шаарынан КАМАЗда ойногону көрсөтүлгөн. 2007-жылы Таго, Дворянковдун артынан, Кыргызстандын " Дордой " клубуна келген. 2016-жылы 30-августта Бахрейндин «Аль-Хала»  клубуна өткөн, 2016-жылы декабрда "Дордой" менен эки жылдык келишим түзгөн. 

Ал Кыргызстандын жарандыгын алып, 2014-жылдан 2019-жылга чейин Кыргызстан улуттук футбол курамында ойногон. 2019-жылдагы Азия Кубогунун катышуучусу, турнирде 2 беттеш өткөргөн. 2019-жылы 11-октябрда Бишкектеги Кыргызстан-Мьянма беттеши алдында Даниел Таго менен Павел Сидоренко күйөрмандарынын алдында улуттук курамдагы карьерасын жыйынтыктаганын айтып коштошкон.

Жеке жашоосу 
Элнура Орозбаева жубайы (2015-жылдын октябрь айынан бери),  кызы Данелия (2016-жылдын апрелинде туулган).

Жетишкендиктери 

 Кыргызстандын чемпиону (6): 2007, 2008, 2009, 2011, 2012, 2014.
 Кыргызстан Кубогунун ээси (4): 2008, 2010, 2012, 2014.
 АФК Президентинин Кубогунун ээси (1): 2007-жыл.
 АФК Президентинин Кубогунун вице-чемпиону (3): 2008, 2009, 2010.
 Кыргызстандын мыкты футболчусу (2009)

Эскертмелер

Шилтемелер 

 

Кыргызстан футболчулары
Арип боюнча инсандар